google/wiki40b huggingface dataset:
Østlig flomdøgnflue

Utbredelse

Østlig flomdøgnflue finnes helt nord i Europa, kanskje litt østover i Asia. Finnes i Norge.

Voksne (imago)

Kroppen er 8-13 millimeter lang, oftest brunlige eller gråbrune på farge. Lengst bak på bakkroppen er det to haletråder (cerci). Vingene er trekantet og holdes rett opp og ut fra kroppen i hvile. De er klare, uten flekker, med markerte, mørke årer. Fra den bakerste lengdeåren i forvingen går det flere, korte, bølgete tverr-årer til bakkanten. Bakvingene er godt utviklet og ganske store, de mangler en utvidelse ved basen. Beina er slanke, frambeina er lange og tynne. Bakfoten (tarsen) er lengre enn leggen (tibia). Hannen har store litt utstående fasettøyne.

Nymfer/larver

Nymfene er mellom 8-13 millimeter lang, vanligvis gulbrun på farge. De har noen svake svært små flekker midt på oversiden av bakkroppsleddene fem til sju, men aldri større flekker eller mørke tverrbånd. Bakhjørnet av det niende bakkroppsleddet er dratt ut bakover, men er kortere enn halvparten av lengden til det tiende leddet. Lengst bak på bakkroppen er det tre haletråder (cerci), som er kortere enn bakkroppen. Langs bakkroppssidene har de seks par enkle (ikke doble) bladformede trakégjeller med tydelige, mørke trakéer. Trakéårene har ytterst bare noen få små forgreininger. Hodet er ganske bredt og har runde fasettøyne.

Levevis

Østlig flomdøgnflue finnes i og ved ferskvann, i innsjøer eller rolige partier i elva. Den finnes helst der vannet er ganske rent. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 2 år. 
Østlig flomdøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk). Ved klekking vil subimagostadiet flyte opp til overflaten, hvorpå døgnfluen svømmer inn til land. Der kryper den opp i vegetasjonen før imago klekkes. 
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Storefjell (Brøtsø)

Storefjell er en ås på Brøtsø i Færder kommune. Den befinner seg sør på øya, like nord for Sand. Åsens høyeste punkt er på i overkant av 37 meter over havet.
Zalmay Khalilzad

Biografi

Zalmay Khalilzad ble født 22. mars 1951 i byen Mazar-e Sharif i Nord-Afghanistan. Han hadde to brødre og tre søstre, moren som var sjiamuslim stelte hjemme, mens faren som var sunnimuslim arbeidet ved et statlig kontor.
Etter at Zalmay hadde fullført åttende-klasse flyttet familien til hovedstaden Kabul, og han fortsatte der på en engelskspråklig elite-skole som han fullførte med toppkarakterer. I 1966 var han ett år i California som en del av et studentutvekslingsprogram.
I 1970 fikk Khalilzad stipend ved det amerikanske universitetet i Beirut og studerte statsvitenskap og historie der til han ble uteksaminert med mastergrad i 1974, samme år som borgerkrigen brøt ut i Libanon. I Beirut møtte han sin fremtidige kone Cheryl Benard, som er en østerriksk forfatter.
I 1975 flyttet Khalilzad til Chicago, hvor fullførte doktorgradsstudiet ved University of Chicago i 1979. Her kom han i kontakt med et viktig nykonservativt miljø, deriblant Paul Wolfowitz. 
Fra 1979 til 1985 var Dr. Khalilzad amanuensis i statsvitenskap ved Columbia University i New York. I denne perioden samarbeidet han tett med Zbigniew Brzezinski, som var arkitekten bak USAs støtte til den afghanske mujahedinbevegelsen motstand mot sovjetstyrkene i Den afghansk-sovjetiske krig.
Indre Vassfaret landskapsvernområde

Indre Vassfaret landskapsvernområde ligger i Vassfaret og ble opprettet den 28. juni 1985. Landskapsvernområdet utgjør et areal på 44 976 dekar og inkluderer Bringen naturreservat, som ble opprettet samtidig og dekker et areal på 8 010 daa.
Indre Vassfaret landskapsvernområde grenser direkte mot Vassfaret og Vidalen landskapsvernområde i sørøst og ligger fysisk i kommunene Nes og Flå i Buskerud, og Sør-Aurdal i Oppland (ca. 17 000 daa). Hensikten med opprettelsen var å ta vare på en karakteristisk naturtype for indre deler av Østlandet, med hovedvekt på barskog, og kulturverdier knyttet til det.
Verdensmesterskapet i amerikansk fotball for kvinner

Verdensmesterskapet i amerikansk fotball for kvinner er et verdensmesterskap for kvinner i amerikansk fotball. Det første mesterskapet ble avholdt i 2010 i Stockholm i Sverige. Mesterskapet ble vunnet av USAs lag.
Rutpela

Utseende

Middelsstore, slanke, svarte trebukker, dekkvingene gule med svarte flekker. Antennene er tynne, omtrent så lange som kroppen, leddene rødlige i den indre delen, svarte i den ytre. Pronotum er trapes- til klokkeformet med en smal, innsnørt "hals", bakhjørnene kan være noe uttrukne eller det kan være antydning til en tann litt foran midten av hver sidekant. Dekkvingene er litt rundet avsmalnende bakover, med en tann i spissen. Beina er varierende i farge fra enbsfarget gule til ensfarget svarte (og mange ulike kombinasjoner av gult og svart) ganske lange, lårene noe klubbeformet fortykkede.

Levevis

Larvene utvikler seg i død ved av løvtrær. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt over så godt som hele Europa, i Midtøsten og videre østover til Turkmenistan.
NBUF

NBUF eller Norske Baptisters Barne- og Ungdomsforbund er en frivillig kristen barne- og ungdomsorganisasjon under Det Norske Baptistsamfunn. NBUF ble stiftet 1922 og har til dags dato 3500 medlemmer i ca. 150 lokallag i 50 menigheter. NBUF blir ledet av et landsstyre på 7 medlemmer fra hele landet.
Treuhandanstalt

Treuhandanstalt, kort Treuhand, var en føderal institusjon i Tyskland, underlagt det føderale finansministeriet, som hadde som oppgave å privatisere eller avvikle tidligere Volkseigentum (folkeeiendom) på territoriet til det tidligere DDR. Treuhandanstalt arbeidet fra 1990 til 1994.

Historie

Organisasjonen ble grunnlagt i mars 1990, før gjenforeningen. Initiativet til etablering av et holdingselskap («Treuhandgesellschaft») for alle folkeeide bedrifter kom fra borgerbevegelsen Demokratie Jetzt som hadde til mål å sikre DDRs folkeeid formue til befolkningen. Under regjeringen de Maizière fikk Treuhnadanstalt oppgaven å privatisere, sanere eller nedlegge bedriftene. På 1. juli 1990 var 8500 bedrifter med mer enn fire millioner arbeidsplasser underlagt Treuhandanstalt. Etter Tysklands gjenforeningen ble bedriftene privatisert eller avviklet. Salgene skjedde vanligvis under verdi.
I 1991 ble presidenten for Treuhandanstalt, Detlev Karsten Rohwedder, myrdet i et attentat av den venstreekstreme terrororganisasjonen RAF. CDU-politikeren Birgit Breuel ble ny president. 31. desember 1994 ble Treuhandanstalt oppløst.

Kaligruven i Bischofferode

Mitteldeutsche Kali AG eide gruven i Bischofferode og var i 1993 underlagt Treuhandanstalt. Kalisaltet som ble utvunnet i gruven i Bischofferode hadde høy kvalitet og ble eksportert til kunstgjødselprodusenter i flere vestlige land som Frankrike, Belgia, Finland, Danmark, Østerrike og Norge. Og prosessene til disse gjødselprodusentene krevet denne typen kalisalt fra Bischofferode. Gruven i Bischofferode hadde ihvertfall ikke noe avsetningsproblem.
For å overta og nedlegge gruven i Bischofferrode ble en «fusjon» mellom den vesttyske Kali+Salz AG og den østtyske Mitteldeutsche Kali AG organisert som førte til en av de største arbeidskampene i Tyskland.
I beynnelsen ble fusjonskontrakten hold hemmlig. Etter protester fra Bischofferodes gruvearbeiderne som delvis gikk i sultestreik ble det lovet at en advokat til gruvearbeiderne får se kontrakten. Arbeiderne nominerte advokaten og politikeren Gregor Gysi hvoretter næringsministeren Günther Rexrodt tok løftet tilbake. Men etter en stund ble innholdet til kontrakten likevel kjent: Kali+Salz AG blir formell en del av Mitteldeutsche Kali AG slik at den kan nyte subvensjonenen for Øst-Tyskland. Men Kali+Salz AG beholder likevel 51% av aksjene og Treuhandanstalt beholder 49%. I tillegg forplikter seg Treuhandanstalt å erstatte de første tre år 90% av mulige defisiter, det fjerde året 85% osv.
Den 31. desember 1993 ble gruven lagt ned.

Salg av GRW Teltow

I 1990 solgte Treuhandanstalt bedriften GRW (Geräte- und Reglerwerk) i Teltow for èn DM. Mens revisorer bedømte bedriftens verdi på 73 million DM hvorav verdien til grunnstykket ble bedømt på 53 million DM. Bedriften var gjeldfri. Bedriften ble stengt for å selge til syvende og sist grunnstykke videre.
Vannpolo under Panamerikanske leker 1959

Vannpolo under Panamerikanske leker 1959. Vannpolo var med som en av nitten sporter i de tredje Panamerikanske leker som ble arrangert i Chicago i USA fra 26. august til 7. september 1959. Vannpoloturnering ble vunnet av USA.
Konsul (diplomati)

En konsul er en stats stedlige representant i et fremmed land, og leder av et konsulat. De typiske konsulære oppgaver er å assistere og beskytte senderstatens borgere i mottakerstaten, mens de i liten grad representerer senderstatens myndigheter i forhold til mottakerstaten. Konsuler kan både være yrkesdiplomater og tilknyttet en ambassade, gjerne i form av en egen konsulatavdeling (konsulæravdeling), eller et frittstående konsulat, eller de kan være honorære konsuler. Dette er ofte privatpersoner med annen jobb eller næringsvirksomhet, tradisjonelt ofte representanter for den lokale forretningseliten, som utfører konsuloppgavene gratis eller mot et beskjedent vederlag. Tradisjonelt bestod konsulatvesenet i stor grad av honorære generalkonsuler, konsuler og visekonsuler, men dette er ikke lenger like utbredt som det var tidligere. En konsuls ansvarsområde er ofte en by og dennes omgivelser eller en noe større region eller landsdel. Tittelen generalkonsul brukes ofte for en konsul med ansvar for et helt land (for eksempel dersom senderstaten ikke har ambassade i det landet) og ellers for lederen for spesielt store og viktige konsulære stasjoner.
Tittelen konsul rangerer mellom generalkonsul og visekonsul. Tidligere ble betegnelsen konsularagent benyttet om en konsulær tjenestemann med rang under visekonsul.
Alban Hoxha

Landslaget

Han ble tatt ut i Albanias EM-tropp til EM i Frankrike 2016.
Gnathocera varians

Utseende

En middelsstor (gjerne 18-20 millimeter), litt flat, blank, brokete farget gullbasse. Hannen har ikke horn på hodet. Kroppsformen er noe avlang. Hodet og pronotum er svarte med kremgule til gule sidekanter, pronotum også med kremgul midtstripe. Dekkvingene er brunrøde med svart sømstripe og sidekant og en del kremgule flekker langs ytterkanten. Scutellum er svart med en kremgul midtstripe.
Overflatisk ligner arten sterkt på typiske eksemplarer av Gnathocera trivittata, men de lyse feltene er noe større.

Levevis

Larvene lever i jorda. Det har ennå ikke lykkes å avle fram disse i fangenskap. De voksne billene finnes ofte mellom høyt gress.

Utbredelse

Arten er utbredt i det vestlige Afrika (Senegal, Guinea, Mali, Burkina Faso, Nigeria, Kamerun, også i Sudan).
Haisommer – hevnen

Handling

Sean Brody bor sammen med sin mor Ellen på øya Amity, og har tatt over sin fars jobb som politisjef. Juleforberedelsene er i gang, og Sean er i ferd med å dra hjem for å kjøpe juletre sammen med forloveden idet han blir kalt tilbake på jobb. Han må sette ut i båten for å sjekke en markør som står på skakke. Vel fremme dukker en stor hvithai opp og dreper ham og ødelegger båten. Den dramatiske hendelsen fører til at hans mor blir helt paranoid. Hun får det for seg at haien er ute etter personlig hevn over Brody-familien, og anmoder sin andre sønn, Michael, om å holde seg ute av vannet i fremtiden. Michael jobber for tiden med et forskningsprosjekt på Bahamas, hvor han nå bor sammen med sin kone Carla og datteren Thea. Michael har ikke tenkt å gi opp forskningsprosjektet sitt og klarer omsider å overtale sin mor til å bli med dem til Bahamas og feire julen der.
På Bahamas blir hun nærmere kjent med piloten Hoagie, som fløy dem dit. Omsider kommer hun på andre tanker og begynner så smått å få tilbake troen på livet. Men så en dag, mens Michael og hans forskerkollega Jake er ute og forsker på konkylier, dukker en stor hvit hai plutselig opp. De mistenker at det er haien som drepte Sean, men vil ikke nevne noe om det til Ellen i frykt for å skake henne opp. Men Ellen "sanser" haiens tilstedeværelse og blir nå helt overbevist om at den er ute etter å utrydde hele hennes familie. Hun blir besatt etter å drepe haien.

Anmelderne

Haisommer 4 – hevnen ble slaktet av kritikerne og har ofte blitt omtalt som tidenes verste spillefilm. Den er en av ytterst få filmer som har fått 0 % på Rotten Tomatoes (basert på et betydelig antall anmeldelser). Den amerikanske filmkritikeren Roger Ebert gav den null stjerner, mens Leonard Maltin gav den 1,5 av 4 stjerner.
VGs anmelder gav den terningkast tre og omtalte den som en «tannløs flørt».  Aftenpostens Per Haddal gav den enda hardere medfart og skrev blant annet at: «Man skal ha gjort noe særlig galt om man som straff tvinger seg igjennom denne tredje oppfølger av Spielbergs glefsende klassiker. Men Caine har sikkert fått mange fine dager på stranden».

Økonomi

Filmen innbrakte 52 millioner dollar på verdensbasis, hvorav 21 millioner i USA. Den ble dermed den minst innbringende av Haisommer-filmene. Produksjonskostnadene var på ca. 23 millioner dollar.

Annet

Sluttsekvensen har hentet mye inspirasjon fra den første filmen.
1880-årene

-- 1880 -- 1881 -- 1882 -- 1883 -- 1884 -- 1885 -- 1886 -- 1887 -- 1888 -- 1889
Tiårsoversikt
Taiyuan kullkraftverk

Taiyuan kullkraftverk er et kullkraftverk i provinsen Shanxi i det nordlige Kina. Det har en installert produksjonskapasitet på 600 MW. Operatør er energiselskapet Datang.
Den rosa panteren (1963)

Handling

Prinsesse Dala (Claudia Cardinale) tilbringer ferien på et eksklusivt skianlegg i Sveits. Med seg har hun med verdens største diamant, «Den rosa panteren». På det samme anlegget dukker diamanttyven Sir Charles Lytton (David Niven) opp. Lytton kaller seg «Fantomet» og har med seg nevøen George Lytton (Robert Wagner). George planlegger å stjele «Den rose panteren» og legge skylden på Fantomet. Fantomet er også ute etter diamanten, men han har den franske førstebetjenten Jacques Clousseau (Peter Sellers) etter seg. Clousseau overnatter på hotellet sammen med kona Simone (Capucine) i håp om at han endelig skal fange Fantomet.
Oceania Football Confederation

Dominans

Både for menn og kvinner dominerte i lang tid Australia og New Zealand. Ser man bort ifra Taiwans gjesteopptreden, har de to landene vunnet samtlige mesterskap for begge kjønn siden oppstarten, og den av de to som ikke vant, var som oftest tapende finalist, dersom de to ikke møttes i semifinalen. Oppgjørene mot de andre landene har ofte vært preget av sterk dominans fra Australia eller New Zealand.
Med Australia emigrert til AFC, er det New Zealand som dominerer. For menn har «All whites» vist noen svakheter, blant annet et hjemmetap mot Fiji (som ble spilt på Fiji grunnet visumproblemer for Fijis keeper). For kvinner, derimot, dominerer New Zealand «Football ferns» sterkt, og i Oseaniamesterskapet i 2010 var det dårligste resultatet deres en 7-0-seier.
Eurovision Song Contest 2011

Bakgrunn

Etter seieren med Lena og «Satellite» året før, var Tyskland vertskap for Eurovision Song Contest 2011. Dette var tredje gang Tyskland arrangerte konkurransen, etter å ha arrangert finalene i 1957 og 1983. Dette var imidlertid første gang etter gjenforeningen, og Tyskland var den første av «de fem store» som vant konkurransen etter innføringen av dette systemet i 2000. Frem til 2011 var det «de fire store», men etter Italias tilbakekomst i 2011, ble gruppen utvidet til fem. De andre store er Storbritannia, Spania og Frankrike. Disse fem landene er forhåndskvalifisert til finalen hvert år.
Etter seieren begynte kringkasteren NDR prosessen med å finne en vertsby og vertssted for konkurransen. 23 byer kom på banen i søknadsprosessen, og av disse leverte åtte byer inn en formell søknad til NDR om å bli vertsby. Disse byene var Berlin, Hamburg, Hannover, Gelsenkirchen, Düsseldorf, Köln, Frankfurt og München. I august kunngjorde NDR at fire byer hadde levert inn offisielle søknader om å arrangere konkurransen: Berlin, Hamburg, Hannover og Düsseldorf. 
Mest oppsikt vakte Berlins tilbud, et stort oppblåsbart telt som skulle settes opp ved hangarområdet til flyplassen Tempelhof. NDR mente teltet ikke ville gi god nok akustikk. Kringkasteren vurderte de fire tilbudene, og 12. oktober 2010 kunngjorde NRD at konkurransen skulle holdes i Düsseldorf og Esprit Arena. Blant annet trengte NDR arenaen i seks uker for å kunne sette opp og demontere scenen og alt teknisk utstyr. Stadion hadde kapasitet til 38000 tilskuere, mens Düsseldorf hadde 23000 tilgjengelige hotellsenger og 2000 ekstrasenger i områdene rundt og som elvebåter på Rhinen.

Format

38 av de 43 deltakende landene i Eurovision Song Contest 2011 måtte delta i en av de to semifinalene som ble arrangert henholdsvis 10. og 12. mai. Kun «de fem store» landene Tyskland, Italia, Storbritannia, Frankrike og Spania var direktekvalifisert til finalen. Fra hver semifinale gikk de ti landene som hadde fått flest poeng fra sine respektive semifinaler, til finalen. En kombinert jury- og telefonstemmer ble benyttet i avstemningen, slik som i 2010. 
Israel uttalte sommeren 2010 at de var nødt til å trekke seg i 2011 hvis landet ble trukket ut til å delta i den første semifinalen. Dette fordi landets minnedag faller samme dag som den første semifinalen. Landets daværende kringkaster IBA, fikk derfor tillatelse av EBU til å delta i den andre semifinalen.

Poengtavler

EBU offentliggjorde de adskilte jury- og seerstemmene i mai 2011. Det detaljerte resultatet for hvert enkelt land ble ikke offentliggjort, bare det samlede resultatet for seerne, og det samlede resultatet for juryene.

Seertall

70 millioner seere fulgte finalesendingen.
Volendamsk

Volendamsk er en nederlandsk dialekt som kun brukes i landsbyen Volendam i provinsen Noord-Holland. Den faller i gruppen waterlandske dialekter.
I Volendam er dialekten dagligspråk, og for nederlandskspråklige som ikke bor i Volendam er den på sitt reneste nesten ikke til å forstå, noe som dels også gjelder for brukere av andre waterlandske dialekter. Bokstaven h uttales ikke, den er stum. Om den uttales er dette et tydelig tegn på innflytelse fra standardnederlandsk. På volendamsk sier man et gait een donderdag gebeure dersom man vil si at noe kommer til å skje kommende torsdag. Vanligvis er en volendammer som snakker nederlandsk lett å kjenne igjen, akkurat som når en utenforstående (kalt jas på volendamsk) prøver å snakke den lokale dialekten.
At volendamsk fremdeles har en sterk egen karakter, skyldes fiskerlandsbyens isolerte beliggenhet gjennom flere århundrer. Den var en katolsk øy midt i et ellers protestantsk område, den lå avsondret fra andre landsbyer og dens økonomi var basert på fisket og dermed Zuiderzee, og ikke Waterland. Disse faktorene gjorde at dialekten utviklet seg uavhengig av de andre dialektene i området, og waterlandsk generelt. Volendams isolement gjorde det mulig at lyder utviklet seg annerledes enn i områdene rundt. En av de typiske lydene er en rund lyd, eu, som på hollandsk uttales eej og den brede ai istedenfor eê. Akkurat som i enkhuzersk ble volendamsk påvirket av dialektene rundt Zuiderzee.
Meget uvanlig er at ord som antyder at noe er lite får umlaut, det er ingen annen hollandsk eller vestlig dialekt som har dette (kop – köppie (kopp – liten kopp)). Dette er antagelig noe som ble introdusert i dialekten i det 19. århundre etter at mange «schokkers» (katolske beboere fra øyen Schokland) hadde flyttet til Volendam i 1859 fordi deres egen øy ble evakuert. Schokkersk, dialekten deres, påvirket volendamsk og var demed med på å sørge for at volendamsk utviklet seg annerledes enn waterlandsk.
Tosevikelva

Tosevikelva eller Tosevikelva er ei lita elv som renner ut vest i Sperillen ved Tosevika i Vestre Ådal, i Ringerike kommune. Elva dannes på sørsiden av Vikerfjell, det nordligste fjellet i Ådalsfjellene, og renner sørøstover.
Enamillus

Utbredelse

Slekten er utbredt i Australia.
Walter Sickert

Walter Richard Sickert (født 31. mai 1860 i München, Tyskland, død 22. januar 1942 i Bath, England) var en engelsk impresjonistisk maler. Sickert var en kosmopolitisk og eksentrisk maler som favoriserte vanlige folk og urbane scener i sin produksjon. I boken Portrait of a Killer: Jack the Ripper – Case Closed, har kriminalforfatteren Patricia Cornwell hevdet at hun kan bevise at Walter Sickert var Jack the Ripper. Disse påstandene har møtt voldsom motbør og sinne, da Cornwell ødela ett eller flere originale Sickert-malerier for å finne DNA-materiale fra maleren.
Amazon Kindle

Amazon Kindle er en e-bokleser fra Amazon.com.
Kindle brukes til å kjøpe e-bøker og lese disse samt blogger, tidsskrifter og aviser via enheten.

Annet

Det er også lansert «Kindle for PC», som er et program til å lese Kindle-bøker på en PC. «Kindle for Mac» kom 18. mars 2010.
I tillegg har iPhone, Blackberry og Android støtte for Kindle-programvaren.
I juli 2010 ble Stieg Larsson den første forfatter som solgte over 1 million Kindle bøker.
Kontonummer

Et kontonummer er et nummer som identifiserer en bankkonto. Kontonummer brukes blant annet ved transaksjoner i bank, girobetaling, nettbanktjenester og lignende.

Internasjonalt

IBAN-systemet er en ISO-standard for å identifisere bankkonti over landegrensene. Et IBAN-kontonummer består av en tobokstavskode for landet (ISO 3166-1 alfa-2) og en tosifret sjekksum fulgt av det nasjonale kontonummeret.
Juliana av Nikomedia

Juliana av Nikomedia (født ca. 285 – død ca. 304 eller 305) er en katolsk helgen som ble led martyrdøden under keiser Diokletian. Hennes minnedag er 16. februar og hun er skytshelgen ved fødsler og mot infeksjonssykdommer.
Både den romersk-katolske kirke som den gresk-ortodokse kirke (som feirer hennes 21. desember) marker hennes martyrium i sine skrifter. Den eldste historiske kilden er i Martyrologium Hieronymianum hvor hennes fødested blir nevnt for 16. september, men det knyttes stor usikkerhet til hennes fødested. Det hevdes at hun led martyrdøden i Nikomedia i Lilleasia (i dag İzmit i Tyrkia), men senere utgaver av ovennevnte verk merker hennes fødested som Kumae, en gammel gresk bosetning nordvest for Napoli i Italia. Pave Gregor I den store (død 604) sendte et brev om at hennes relikvier skulle skrinlegges i Kumae, men det skjedde først i 568, og siden flyttet til Napoli i 1207.
En upålitelig legende forteller at hun var datter av en fornem, hedensk familie i Nikomedia. Som barn ble hun tiltrukket av kristendommen. Da hun var blitt 18 år nektet hun å gifte seg i inngått ekteskap med en ukristen, og holdt stand selv ved pisking. Hennes tilkommende var Evilasius, romersk stattholder i Nikomedia, som tilkalte henne og da hun fortsatt ikke ville gifte seg med hedning ble hun torturert og kastet i fengsel. I henhold til legenden ble igjen torturert, deretter delvis brent på bål, kastet i en gryte med kokende olje før hun ble halshogd.
I fengselet skal hun ha blitt fristet av djevelen, men overvant og fikk ham kneblet. Hun avbildes derfor også som en jomfru som står eller sitter på en drage eller djevel med vinger, eller trekker en djevel etter seg i en kjede. Andre attributter er martyrkrone, palme og sverd. Dyrkelsen av den hellige Juliana ble vanlig i løpet av middelalderen, spesielt i Nederland.